Սակայն, քանի որ այս հատվածում իմ խոնարհումն եմ արտահայտելու Սեբաստիայի և գավառի հոյակերտ եկեղեցիների հանդեպ, որոնց նյութերը հավաքել եմ տարբեր աղբյուրներից, հայցում եմ ձեր ներողամտությունն իմ փոքր շեղման համար: Չդիմացա, որովհետև հանկարծակի ես էլ մորս նման հետ նայեցի` նայեցի մեր գյուղի ուղղությամբ և տեսա այն, ինչ մայրս էր տեսել, թեև հիմա ժամանակը 2010 թվականն է: Դրանից անմիջապես հետո ես նայեցի Սեբաստիայի գավառի ուղղությամբ և ավելի ահավոր բաներ տեսա` տեսա ամողջ գավառը սպանդանոցի վերածված, որ փոխանցել էր ինձ Ալմաստ մայրիկը, սկեսուրս: Նա, վերևում արդեն ասել եմ, ով դուրս էր եկել իր հայրենի գյուղից, անցել Դեր Զորով, և, հայտնի չէ, թե ինչպես և ինչն էր պահել նրան, որ ողջ էր մնացել: